Comisarii din cadrul Comisariatului Regional pentru Protecția Consumatorilor Regiunea Centru Brașov au descoperit, după doi ani de funcționare, că lao cafenea dintr-un mall din Brașov, se vinde o cafea care are denumirea comercială „Cannabis Coffee” și se vând „Biscuiți Nuts&Cannabis”. Denumirea comercială nu are nicio legătură cu compoziția, spune Alex Gava, proprietarul francizei Tucano Coffee din cadrul Coresi. „Este vorba de făină de cânepă, fapt care este trecut în ingrediente, iar singura legătură cu cannabisul este că pe cafea se desenează o frunză de cannabis”, a explicat Alex Gava. „Frunza de cannabis se deseneaza din ingrediente organice, din făină proteică de cânepă”, a mai spus acesta.

„Pe lângă faptul că se poate interpreta ca o practică comercială înșelătoare, care poate fi sancționată cu amendă de până la 100000 lei, instituția noastră continuă cercetările cu privire la compoziția reală a produselor menționate, dar și informarea celorlalte instituții abilitate în domeniu. Totodată vom purta discuții cu Centrul Regional de Prevenire Evaluare și Consiliere Antidrog Brașov din cadrul Ministerului Afacerilor Interne – Agenția Antidrog în vederea consilierii, informării și prevenției”, spune într-un comunicat Sorin Susanu, șeful comisariatului.

Distribuie articolul: Facebook

Twitter

Email

Listare

